تورکیه، بولووچی ترور تشکیلاتی PYD/PKK نینگ ایسکی باشقرووچیسی صالح مسلم نی آلمان گه موقتن اوشلب آلیب تسلیم ایتیشینی طلب قیلدی.
صالح مسلم،2016 – ییلی 13 مارچ تاریخیده انقره قیزیل آی گوین پارکده گی بس توختاو جاییده موترگه اورنه تیلگن منفجره ماده سی بیلن اویوشتیریلگن و 36 نفر اولیب 349 کیشی یره لنگن ترورچیلیک هجوم بیلن عیبلب لنگن ایدی.
دیپلوماتیک منبعلردن آلینگن معلوماتگه کوره، انقره 4 – عالی محکمه سی تامانیدن خوددی شو صالح مسلم نینگ تسلیم ایتیلیشی بیلن علاقه لی آلینگن قرار، عدالت وزیرلیگی خلق ارا حقوق و تشقی ایشلر عمومی ریاستی آرقه لی آلمانلیک اداره چیلرگه ییتیشتیریلدی.
آلمانلیک اداره چیلرگه جمعه کونی ییتکیزیلگن محکمه قراریده مسلم نینگ موقتن اوشلب آلیب تسلیم ایتیشی طلب قیلیندی.
چک جمهوریتی نینگ پایتختی پراگده نظارتگه آلینگندن کیین محکمه تامانیدن 27 فبروریده آزاد ایتیلگن صالح مسلم اوتگن کون آلمان نینگ پایتختی برلینده ترور تشکیلاتی PYD/PKK  نینگ هوادارلری تامانیدن اویوشتیریلگن نمایش گه اشتراک ایتیب صحبت عملگه آشیرگن ایدی.
انقره انقره 14- عالی محکمه سی تامانیدن صالح مسلم نینگ انقره نینگ مراسم کوچه سیده اویوشتیریلگن هجوم گه قول اورگن لیگی بیلن عیبلب 26 – فبروریده "قیزیل بولتین" خطی اویوشتیریلیشی گه قرار بیرگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
